90/256/ETY: Komission päätös, tehty 10 päivänä toukokuuta 1990, puhdasrotuisten jalostuslampaiden ja -vuohien yksilötulosten seurannan ja jalostusarvon arvioinnin menetelmistä



Virallinen lehti nro L 145 , 08/06/1990 s. 0035 - 0037

Suomenk. erityispainos Alue 3 Nide 32 s. 0220

Ruotsink. erityispainos Alue 3 Nide 32 s. 0220



KOMISSION PÄÄTÖS, tehty 10 päivänä toukokuuta 1990, puhdasrotuisten jalostuslampaiden ja -vuohien yksilötulosten seurannan ja jalostusarvon arvioinnin menetelmistä (90/256/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon puhdasrotuisista jalostuslampaista ja -vuohista 30 päivänä toukokuuta 1989 annetun neuvoston direktiivin 89/361/ETY(1) ja erityisesti sen 4 artiklan kolmannen luetelmakohdan, sekä katsoo, että menetelmät, joita jäsenvaltioissa jo käytetään puhdasrotuisten jalostuslampaiden ja -vuohien yksilötulosten seurantaan ja jalostusarvon arviointiin ovat pääpiirteissään samanlaiset, sen vuoksi on tarpeen tarkemmin lähentää kyseisten menetelmien suoritustapoja tulosten saamiseksi vertailukelpoisiksi, ja tässä päätöksessä edellytetyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Puhdasrotuisten jalostuslampaiden ja -vuohien yksilötulosten seurannan ja jalostusarvon arvioinnin menetelmien on oltava tämän päätöksen liitteessä esitetyn mukaiset. 2 artikla Tämä päätös on osoitettu kaikille jäsenvaltioille. Tehty Brysselissä 10 päivänä toukokuuta 1990. Komission puolesta Ray MAC SHARRY Komission jäsen (1) EYVL N:o L 153, 6.6.1989, s. 30 LIITE Puhdasrotuisten jalostuslampaiden ja -vuohien jalostusarvo voidaan laskea käyttäen yhtä seuraavista menetelmistä tai niiden yhdistelmää. Kaiken testeistä kertyneen tiedon on oltava toimivaltaisen viranomaisen saatavilla. Lopullisten tulosten on oltava yleisesti saatavilla. I Yksilötesti 1. Yksilötestaus asemalla a) Asemasta vastaavan toimielimen tai viranomaisen nimi sekä tulosten laskennasta ja julkistamisesta vastaavan viranomaisen nimi on ilmoitettava. b) Koejärjestelyt on esitettävä selvästi. c) Seuraavat kohdat on esitettävä selvästi: - asemalle hyväksymisen edellytykset ja erityisesti nuorten jalostuseläinten enimmäisikä tai -paino testin alkaessa sekä eläinten lukumäärä, - testin kestoaika asemalla tai loppupaino, - rehutyyppi ja ruokintajärjestely. d) Kirjattavat ominaisuudet (esimerkiksi elopaino, rehun hyötysuhde, ruhonkoostumuksen arvio, maidontuotanto, maidon koostumus, villan laatu tai muut merkitykselliset tiedot) on ilmoitettava. e) Jalostusarvon arviointimenetelmän on oltava tieteellisesti hyväksyttävä yleisesti hyväksyttyjen kotieläinjalostuksen periaatteiden mukaan. Testattujen jalostuseläinten ominaisuuden geneettinen taso on esitettävä jalostusarvona tai vertailuna muihin samaan aikaan arvosteltuihin eläimiin. 2. Yksilötesti maatilalla Yksilötesti voidaan suorittaa myös maatilalla edellyttäen, että testin lopussa jalostusarvot voidaan arvioida hyväksyttyjen kotieläinjalostuksen periaatteiden mukaisesti. II Maidontuotannon tarkkailu ja naaraiden jalostusarvon arviointi maidontuotanto-ominaisuuksien osalta 1. Testistä vastaavan toimielimen tai viranomaisen nimi sekä tulosten laskennasta ja julkistamisesta vastaavan viranomaisen nimi on ilmoitettava. 2. Koejärjestelyt on esitettävä selvästi. 3. Kansainvälisen maidontuotannon tarkkailukomitean määrävaatimusten mukaiset ominaisuudet (esimerkiksi maitotuotos, maidon koostumus sekä muut merkitykselliset tiedot) on ilmoitettava. 4. Naaraiden jalostusarvon määrittämiseen käytettyjen maitotuotosten on: - oltava kansainvälisen maidontuotannon tarkkailukomitean määrävaatimusten mukaiselta ajanjaksolta, - oltava korjattuja merkittävien ympäristövaikutusten osalta. 5. Jalostusarvon arviointimenetelmän on oltava tieteellisesti hyväksyttävä yleisesti hyväksyttyjen kotieläinjalostuksen periaatteiden mukaisesti. Testattujen jalostuseläinten geneettinen laatu on ilmoitettava jalostusarvona tai suhteellisena arvona kaikkiin ominaisuuksiin nähden. III Jälkeläisten ja/tai sivusukulaisten testaus 1. Testistä vastaavan toimielimen tai viranomaisen nimi ja tulosten laskennasta ja julkistamisesta vastaavan viranomaisen nimi on ilmoitettava. 2. Jalostuseläimen jalostusarvo on laskettava arvioiden laatu sopivalla määrällä jälkeläiseltä ja tarvittaessa myös sivusukulaisilla: a) lihantuotanto tai kasvuominaisuudet: - yksityiskohtainen selostus testausmenetelmästä on ilmoitettava tai viitattava kirjallisuuteen, - jälkeläisiä ja/tai sivusukulaisia ei saa käsitellä valikoivasti, - kolme jälkeläisten ja/tai sivusukulaisten testaustapaa ovat tunnettuja: i) keskitetty jälkeläisten ja/tai sivusukulaisten testaus asemalla ii) jälkeläisiin ja/tai sivusukulaisiin maatiloilla sovellettava testausohjelma. Jälkeläiset ja/tai sivusukulaiset on sijoitettava maatiloille siten, että pätevä jalostuseläinten vertailu on mahdollista. iii) yksilöityjen jälkeläisten tai sivusukulaisten ruhoista kerätyt tiedot. b) maidontuotanto-ominaisuudet: - koejärjestelyt on esitettävä selvästi, - naaraita ei saa kohdella valikoivasti, - maitotuotos ja maidon koostumus on otettava mukaan jalostusarvoa laskettaessa. 3. Jälkeläiset ja/tai sivusukulaiset on valittava satunnaisesti. Kaikki merkityksellinen tieto on otettava huomioon laskettaessa jalostuseläinten jalostusarvoa. Kaikkien muiden kuin geneettisten tekijöiden vaikutukset on poistettava sopivilla menetelmillä jalostusarvoa määritettäessä. 4. Kirjattavat ominaisuudet (esimerkiksi lisäkasvu, rehun hyötysuhde, ruhon laatu, maitotuotos, maidon koostumus, villanlaatu, lisääntymisominaisuudet, hedelmällisyys, jälkeläisten ja/tai sivusukulaisten eloonjäämiskyky sekä muut merkitykselliset tiedot) on ilmoitettava. 5. Jalostusarvon arviointimenetelmän on oltava tieteellisesti hyväksytty kotieläinjalostuksen yleisesti hyväksyttyjen periaatteiden mukaisesti.